பாடம் 5
குணமாக்கும் தெய்வீக வல்லமை
நோக்கம்: கர்த்தராகிய இயேசு பேதுரு மூலமாக ஒரு முடவனைக் குணமாக்கினார் என்று பிள்ளைகளுக்குக் கற்பித்தல்.
வேத வாசிப்பு: அப்போஸ்தலர் 3:1-16
மனப்பாட வசனம்: அப்போஸ்தலர் 3:6 – “வெள்ளியும் பொன்னும் என்னிடத்தில் இல்லை; என்னிடத்தில் உள்ளதை உனக்குத் தருகிறேன்; நசரேயனாகிய இயேசுகிறிஸ்துவின் நாமத்தினாலே நீ எழுந்து நட.”
பாடத்தை அளித்தல்
தொடக்கப் புள்ளி
பாடத்துக்கு முன்பே ஒரு பிள்ளையைப் பிச்சைக்காரனாக நடிக்கத் தயார்படுத்துங்கள், அல்லது நீங்களே நடியுங்கள். இந்த மனிதர் என்ன செய்கிறார்? அவர் ஏன் பிச்சை எடுக்கிறார் என்று நினைக்கிறீர்கள்? சாத்தியமான பதில்கள்: அவர் முடவராக அல்லது வேலை செய்ய முடியாத அளவுக்கு நோயுற்றவராக இருக்கலாம்.
இன்றைய போதனையின் முக்கிய குறிப்புகள்
இது மிகவும் நாடகமான கதை. வேதப் பகுதியைப் பலமுறை வாசித்து நன்கு அறிந்துகொண்டு, பின்பு உங்கள் சொந்த வார்த்தைகளில் கதையைச் சொல்லுங்கள்.
1. இயேசு பூமியில் வாழ்ந்தபோது அவருடைய சீஷர்களில் இருவரான பேதுருவும் யோவானும் முதல் கிறிஸ்தவ சபையின் தலைவர்களாயிருந்தனர். அவர்கள் தினமும் மதியம் மூன்று மணிக்கு ஜெபிக்கத் தேவாலயத்துக்குச் சென்றார்கள் (3:1).
2. வாசலில் ஒரு பிச்சைக்காரனைச் சந்தித்தார்கள். அந்த மனிதனையும் அவனுக்கு இருந்த குறையையும் விவரியுங்கள் (3:2-3).
3. பேதுருவும் யோவானும் நின்று அவனை உற்றுப் பார்த்தார்கள் (3:4-5).
4. பேதுரு அந்தப் பிச்சைக்காரனிடம் பேசினான் (3:6).
5. அந்த மனிதன் எழுந்து நின்றான். அவன் குணமானான் (3:7)! படம் 5-ஐக் காட்டுங்கள். அவன் குதித்துக்கொண்டு, தேவனைத் துதித்தபடி தேவாலயத்துக்குள் சென்றான். எல்லாரும் ஆச்சரியப்பட்டார்கள் (3:8-10).
6. உயிருள்ள கர்த்தராகிய இயேசுவின் வல்லமையில் வைத்த விசுவாசத்தினாலேயே அந்தப் பிச்சைக்காரன் குணமானான் என்று பேதுரு மக்களுக்குச் சொன்னான் (3:15-16).
செயல்பாடு
இது நடித்துக் காட்ட மிகவும் ஏற்ற கதை. முழு வகுப்பையும் மூவர் குழுக்களாகப் பிரியுங்கள். குழுவில் ஒருவர் பிச்சைக்காரன், ஒருவர் யோவான், மூன்றாமவர் பேதுரு; பேதுரு மனப்பாட வசனத்தைச் சொல்ல வேண்டும். பின்பு பாத்திரங்களை மாற்றுங்கள்; இறுதியில் ஒவ்வொரு பிள்ளையும் இன்றைய மனப்பாட வசனத்தைச் சொல்லியிருக்க வேண்டும்.
மனப்பாட வசனத்தை மனதில் பதிய வைத்தல்
நடிப்பின்போது ஒவ்வொரு பிள்ளையும் அப்போஸ்தலர் 3:6-ஐச் சொல்வதன் மூலம் வசனத்தை மனதில் பதிய வையுங்கள். முடிவில் வகுப்பாகச் சேர்ந்து ஒருமுறை சொல்லுங்கள்.
